**MMA (Mixed Martial Arts)**

**SZABÁLYOK**

**18 év feletti sportolók részére**

**1. ÁLTALÁNOS RENDELKEZÉSEK**

1.1. Az MMA szabályok keretében rendezett versenyek a Nemzetközi MMA Szövetség szabályai (WMMAA)’ és az Általános Versenyszabályzattal (Provisions and Regulations of Competitions) összhangban zajlanak le.

1.2. A versenyzők a WMMAA és az Általános Versenyszabályzat rendelkezései alapján nevezhetnek versenyre.

1.3. A versenyzők az alábbi súlykategóriákban nevezhetnek:

65,8 alatt, 70,3 alatt, 77,1 alatt, 84 alatt, 93 alatt, 93 felett.

1.4. A verseny során a szervezőknek jogukban áll szabadon választott csapatbeosztást végezniük a csapatok között.

**2. KOR ÉS EGYÉB MEGKÖTÉSEK**

2.1. Azoknak a versenyzőknek van lehetőségük MMA tornára nevezniük, akik a torna megkezdését megelőzően betöltötték a 18. életévüket.

2.1.1. A 18 és 20 év közötti versenyzők kötelesek fejvédőt használni.

Ebben az esetben az ellenfelének is kötelező a fejvédő használata.

2.1.2. Azok a versenyzők akik betöltötték a 21. életévüket, engedélyt kapnak, hogy fejvédő használata nélkül versenyezzenek.

2.2. Azok a versenyzők kapnak versenyengedélyt, akik a tornát megelőző napon orvosi vizsgálaton vettek részt, illetve eljuttatták a szervezők részére a részvételhez szükséges jelentkezési lapot a Versenyszabályzat előírásainak megfelelően.  
A jelentkezéshez feltétlen szükségesek az alábbi dokumentumok minden versenyző számára:

- Besorolási score book

- Orvosi igazolás

- Egészségügyi biztosítás

2.3. A nevezés olyan versenyzők számára engedélyezett, akik elégséges sportképzettséggel rendelkeznek bármely sportban, mely az ellenfél ütését vagy dobását magában foglalja.

2.4. A nevezés olyan versenyzők számára engedélyezett, akik legfeljebb 3 hivatásos MMA párharcban vettek részt.

2.5. Egy adott napon egy versenyző legfeljebb 3 (három) párharcot vívhat a selejtőzőktől kezdve a nyolcaddöntőig legalább 2 órás szünetekkel a párharcok között, illetve legfeljebb 2 (kettő) párharcot vívhat a selejtezőktől az elődöntőig legalább 3 órás szünettel a két párharc között.

**3. A PÁRHARCOK ALAPSZABÁLYAI**

3.1. Lehetőség van a küzdősportok teljes technikai arzenálját és eszközeit alkalmazni az MMA harcok során, kivételek ez alól a Szabályzat által tiltott elemek.

3.2. A torna párharcait a kijelölt személyek vezénylik le: a vezető pontozóbíró, a jegyzőkönyvvezető, a bíró, két segéd pontozóbíró és az időmérő.

3.3. Mind a három pontozóbíró közvetlen a ring mellett helyezkedik el. A pontozóbírók pontoznak és együttesen döntenek a harc kimeneteléről.

3.4. A bíró a ringben helyezkedik el, biztosítva a szabályok betartását és döntéseket hozva a ringben. A párharc értékelésében és kimenetelének döntésében nem vesz részt.

3.5. A vezető pontozóbíró döntése értelmében a bíró kérésre részt vehet a párharc kimenetelének értékelésében tanácsadói szerepkörben.

**4. A PÁRHARC KEZDETE ÉS VÉGE**

4.1. A versenyzők egymással szemben helyezkednek el állva, a ring közepe felé nézve.

4.2. A küzdelem a bíró utasítására kezdődik el a ringben a “Fight!” vezényszó elhangzásakor.

4.3. A küzdelmet adott esetben félbeszakíthatja a bíró a “Stop!” vezényszó használatával.

4.4. A küzdelem vagy menet befejeztét a bíró “Stop!” vezényszava jelzi a ringben, melyet az időmérő jelzésekor (gong ütés) alkalmaz.

**5. A RÉSZTVEVŐK POZÍCIÓJA**

5.1. “Stand (álló helyzet)” – a résztvevő a ring padlóját csupán a lábával érinti (a lábán áll). Bármely helyzet, melyben a versenyző elrugaszkodik a padlótól (ugrás vagy fogás közben) megegyezik az álló helyzettel.

5.2. “Ground (fekvő helyzet)” – a résztvevő a ring padlóját érinti bármely lábtól különböző testrészével.

5.3. “Stand-up fighting” – mindkét résztvevő álló helyzetben van.

“Ground fighting” – az egyik vagy mindkét résztvevő fekvő helyzetben van.

**6. SZABÁLYOS ESZKÖZÖK**

6.1. Bármely technika és ütés alkalmazható, kivéve azok, melyeket kifejezetten tilt a Szabályzat.

6.2. Az ököllel ütés engedélyezett.

6.3. Ütni és rúgni az ellenfél bármely testrészére lehet álló helyzetben, kivéve azokra melyeket tilt a Szabályzat.

6.4. Ütni és rúgni az ellenfél bármely testrészére lehet fekvő helyzetben, kivéve azokra melyeket tilt a Szabályzat.

6.5. Rúgni fekvő helyzetben az álló helyzetű ellenfél bármely testrészére lehet, kivéve azokra melyeket tilt a Szabályzat.

6.6. Fejre tartó térdelés csak álló helyzetű harcban engedélyezett.

6.7. Fejre tartó ütések és alkari csapások engedélyezettek mind álló helyzetben mind fekvő helyzetben.

6.8. Fekvő helyzetben lévő ellenfelet csupán a testen, lábakon és karokon lehet megrúgni.

6.9. Emelés, földre vitel és dobás álló helyzetben és fekvő helyzetben is engedélyezett.

6.10. Feszítő fogások az ellenfél bármely kari és lábi izületein (kivéve a Szabályzat által tiltott feszítő fogások), idegvégződésein, az ínakon és izmokon engedélyezettek, mind álló, mind fekvő helyzetben.

6.11. Lekopogásra irányuló fogások engedélyezettek mind álló, mind fekvő helyzetben.

**7. SZABÁLYTALAN FOGÁSOK ÉS ESZKÖZÖK**

7.1. Általánosan tiltott technikák és eszközök:

7.1.1. Bármely féle ütés a lágyékra, nyakszirt lebenyre, gerinc tájékra és nyakra, vagy a szem ujjakkal való nyomása tilos.

7.1.2. Feszítőfogás az ujjakra és kezekre tilos.

7.1.3. Ütések nyitott kesztyűvel, ujjakkal, nyitott tenyérrel, beleértve a kéz széleit tilos.

7.1.4. Az ellenfél fejére irányuló fejelés tilos.

7.1.5. Rúgások és térdelések a fekvő helyzetben lévő ellenfélre tilos.

7.1.6. Ütések az izületekre a természetes hajlási iránnyal ellentétesen tilos.

7.1.7. Az ellenfél szándékos fejre dobása tilos.

7.1.8. Bármely dobás, mely az ellenfél megsértésére irányul és nem az ellenfél földre vitelére tilos.

7.1.9. A földön fekvő fogásban lévő ellenfelet lefejelni tilos.

7.1.10. Tilos az ellenfelet szándékosan kidobni a ringből.

7.1.11. Tilos szándékosan kimászni a ringből.

7.1.12. Tilos karfogás nélküli nyakrafogással dobni.

7.1.13. Hajlítgatni és csavarni a nyakat, illetve kifejezetten a gerincre erőbehatást gyakorolni tilos.

7.1.14. Lekopogásra irányuló fogás ujjakkal az ellenfél torkán tilos.

7.1.15. Tilos az ellenfél légutait tenyérrel elzárni.

7.1.16. Karmolni, csípni és harapni tilos.

7.1.17. Tilos az ujjakkal az ellenfél természetes testnyílásaiba benyúlni.

7.1.18. Az ellenfél lágyékát és haját tilos megragadni.

7.1.19. Tilos az ellenfél arcára, nyakára és gerincére szándékosan nyomást gyakorolni sérülés okozása céljából.

7.1.20. Tilos az ellenfelet a bíró „Stop” jelzése után, illetve a bíró „Fight” jelzése előtt megtámadni.

7.1.21. Tilos az ellenfelet megtámadni, ha az a ringen kívül helyezkedik el. A versenyzőt ringen kívülinek minősítjük, ha gravitációs súlypontja vagy támaszlába a köteleken kívül helyezkedik el.

7.1.22. Tilos bármilyen lábbelit használni.

7.1.23. Tilos a küzdelem során passzivitást mutatni.

7.1.24. Tilos megtámadni a bírákat, bírót, edzőket és nézőket, illetve a szabályokon kívül az ellenfelet.

7.1.25. Tilos szándékosan eltávolítani a fogvédőt.

7.1.26. Tilos megragadni a ring köteleit.

7.1.27. Tilos figyelmen kívül hagyni a bíró utasításait.

7.1.28. Tilos idegen tárgyakat használni.

7.1.29. Tilos a feszítőfogások során bármilyen üvöltést hallatni, az üvöltés lekopogásnak minősül.

7.2. További tiltott technika és eszköz amennyiben az egyik versenyző 21 év alatti:

7.2.1. Könyékcsapás a fejre és nyakra tilos.

**8. A KÜZDELEM HOSSZA**

8.1. Selejtező küzdelmek: amennyiben több, mint 16 résztvevő regisztrált a súlycsoportban, minden küzdelem a nyolcaddöntőkig két háromperces menetből áll. Amennyiben a küzdelem döntetlennel zárul, a nyertes az utolsó sikeres pontot elérő versenyző lesz. A nyolcaddöntőktől kezdve a küzdelmek két háromperces menetből állnak, egy 60 másodperces ülő pihenővel. Különleges esetekben egy további harmadik menet is kiírásra kerülhet, ha az első két menet döntetlennel végződött.

8.2. A döntők két ötperces menetből állnak, egy 60 másodperces ülő pihenővel.

8.3. Az aktív földharc időtartamára nincs megkötés. Ha a bíró véleménye szerint a földön fekvő helyzetben nincs aktivitás, akkor a versenyzők figyelmeztetést kapnak, hogy mutassanak aktivitást és elindul egy 20 másodperces visszaszámlálás, mely során a versenyzők még egy további figyelmeztetést kapnak. A 20 másodperc leteltével, amennyiben nem történt aktivitás, a versenyzőknek fel kell állniuk.

8.4. Amennyiben mindkét versenyző fekvő helyzetben van és a ringből való kiesés közelében vannnak, a bíró figyelmezteti őket és megkéri őket, hogy ne mozogjanak. A versenyzőknek rögtön be kell fejezniük a harcot és vissza kell menniük a ring közepére, ahol fel kell venniük pontosan azt a pozíciót amelyben előzetesen elhelyezkedtek. Ezek után folytatják a küzdelmet a bíró utasítására.

8.5. Adott esetben a bíró megállíthatja a küzdelmet egy földön fekvő helyzetben való ütéssorozat következtében, ha a bíró véleménye szerint az ütéssorozat folytatása kiütéshez vezethet és az egyik versenyző nem aktív a védekezésben.

**9. HIVATALOS FIGYELMEZTETÉS ÉS KIZÁRÁS**

9.1. Amennyiben az egyik versenyző szabálytalanságot követ el, a bíró leállítja a harcot és szóbeli figyelmeztetésben részesíti az elkövetőt. Amennyiben a szabálytalanság földharc közben következett be és/vagy a szabálytalanság nem volt jelentős, illetve a bíró véleménye szerint helytelen lenne megállítani a küzdelmet, az elkövető szóbeli figyelmeztetést kap a küzdelem megállítása nélkül.

9.2. Megismételt vagy súlyos kihágások esetében, vagy az ellenfélnek sérülést okozva egy szabálytalan fogás következtében (az orvos véleménye szerint), a versenyző figyelmeztetést vagy „sárga lapot” kap.

9.3. Amikor a bíró figyelmeztetést hajt végre, kötelessége szóban tájékoztatni erről a szabálytalanságot elkövetőt és a vezető pontozóbírót, sárga lap esetében pedig felmutatja a lapot az elkövetőnek és vezető pontozóbírónak is.

9.4. A hivatalos figyelmeztetés egy pont levonást eredményez a pontozóbíró pontozólapján.

9.5. A harmadik figyelmeztetés után a bíró leállítja a küzdelmet és diszkvalifikálja a szabálytalanul versenyzőt.

9.6. A versenyző kizárásra kerül, amennyiben a szabálytalan fogását követően az ellenfél nem képes folytatni a küzdelmet az orvos véleménye szerint.

9.7. A versenyző figyelmeztetést kaphat a vezető pontozóbíró döntése alapján sportszerűtlen magatartás miatt maga a versenyző vagy csapata viselkedése alapján (vitatkozás a pontozóbírókkal vagy orvossal, tiszteletlenség az ellenféllel vagy nézőkkel szemben, stb...).

9.8. Amennyiben a bíró úgy dönt, hogy a szabálytalan fogás súlyos volt és szándékosan történt, azonnali hivatalos figyelmeztetést adhat vagy diszkvalifikálhatja a versenyzőt előzetes figyelmeztetés nélkül a vezető pontozóbíróval egyetértésben.

**10. A KÜZDELEM VÉGE**

A küzdelem befejeződik amikor:

10.1. Lejár az előírt időintervallum.

10.2. Kiütés kerül megállapításra.

10.3. Technikai kiütés kerül megállapításra. Technikai kiütés esetében a küzdelemnek vége szakadhat, ha az orvos úgy határoz.

10.4. Az egyik versenyző feladja. Ez történhet szóban vagy lekopogással.

10.5. Ha a versenyző stábja törölközőt dob a ringbe.

10.6. Ha ez egyik versenyző szándékosan elhagyja a ringet a bírák engedélye nélkül.

10.7. Három hivatalos figyelmeztetés után.

10.8. A bírónak jogában áll befejezettnek minősíteni a küzdelmet, ha meglátása szerint a küzdelem folytatása veszélyezteti az egyik versenyző egészségét vagy életét.

10.9. Ha az egyik versenyző nem hajlandó folytatni a küzdelmet.

10.10. Ha egy feszítőfogás sérüléshez vezetett (vagy ahhoz vezethet a bíró véleménye szerint), de a versenyző nem hajlandó feladni.

10.11. Amennyiben a bíró megállította a küzdelmet és kikérte az orvos véleményét, hogy képes e a versenyző folytatni a küzdelmet, az orvos döntése a döntő.

**11. A GYŐZTES KIHIRDETÉSE**

Amikor vége a küzdelemnek, mindkét versenyző beáll a ring közepére, a bíró megfogja mindkettőjük kezét és felemeli a győztes kezét a pontozóbírók döntése alapján.

**12. A KÜZDELEM ÉRTÉKELÉSE**

12.1. Pont adható:

DOBÁSOK:

- Dobás a lábak szétválasztásával – 2 pont;

- Dobás-földre vitel – 1 pont;

- Dobás magasra emeléssel (mellkas magasság fölé) – 3 pont;

CSAPÁS A FEJRE:

- Álló helyzetben való ütés közvetlen találattal – 1 pont;

- Térdelés – 1 pont;

- Rúgás – 3 pont;

- Együttes találat – 1 pont mindkét versenyzőnek;

ÜTÉS TESTRE ÉS LÁBAKRA:

- Sérüléssel – 1 pont;

- Megkísérelt lekopogtatás és feszítőfogás – 2 pont;

ÜTÉS FEKVŐ HELYZETBEN:

- Fejre – 2 pont;

- Testre – 2 pont;

12.2. Büntetőpontok tiltott eszközökért:

- A versenyző 1 pont levonást kap a szabálytalan megmozdulásért;

- Helytelen vagy nem tisztességes cselekedetért a versenyzőt kizárják a küzdelemből;

- Amennyiben a versenyző bármilyen hangot hallat miközben fogásban van (üvöltés, kiáltás) – vereséget hirdetnek a részére.

12.3. Agresszivitás:

- Az álló helyzetben és fekvő helyzetben is domináló versenyzőt értékelik.

**13. A PONTOZÓBÍRÓK DÖNTÉSE**

13.1. A döntőbizottságnak, mely a három pontozóbíróból áll, a küzdelmet igazságosan és előítéletek nélkül kell értékelni. Döntésük az általános benyomáson alapul, mint:

fizikai állapot, aggresszivitás, jó állóképesség és technika. A küzdelmet követően a pontozóbíróknak egyéni döntést kell hozniuk a győztes személyét illetően, vagy döntetlent megállapítani.

13.2. Hivatalos figyelmeztetés – egy pont levonás a pontozóbírók pontozólapján.

13.3. Egyhangú döntés: egyhangú döntés születik amennyiben mindegyik pontozóbíró azonos versenyzőt állapít meg győztesként.

13.4. Többségi döntés: ha két pontozóbíró azonos versenyzőt állapít meg győztesként, a harmadik pedig döntetlent állapít meg. A győztes az a versenyző lesz, akit két pontozóbíró ítél annak.

13.5. Megosztott döntés: ha két pontozóbíró egy azonos versenyzőt állapít meg győztesként, a harmadik pedig az ellenfelet állapítja meg győztesként. A győztes az a versenyző lesz, akit két pontozóbíró ítél annak.

13.6. Egyhangú döntetlen: ha minden pontozóbíró döntetlent állapít meg. Ilyenkor nem kerül győztes kihirdetésre.

13.7. Döntetlen többségi döntéssel: ha két pontozóbíró döntetlent állapít meg, a harmadik pedig az egyik versenyzőt győztesnek ítél. Ilyenkor nem kerül győztes kihirdetésre.

13.8. Döntetlen megosztott döntéssel: ha az egyik pontozóbíró döntetlent állapít meg, az egyik pontozóbíró a piros sarokban levő versenyzőt ítéli győztesnek, a harmadik pontozóbíró pedig a kék sarokban levő versenyzőt ítéli győztesnek. Ilyenkor nem hírdetnek győztest.

**14. RUHÁZAT ÉS VÉDŐFELSZERELÉS**

14.1. A versenyzőknek hosszú vagy rövid küzdő nadrágot kell viselniük (zárak, cipzárok és zsebek tiltottak) és védőfelszerelést kell használniuk: nyitott ujjú fűzős kesztyűt mely legalább 113,4 gramm (négy uncia) nehéz (kék vagy piros szalag vagy kötés használatával a csukló körül), fogvédőt, ágyékvédőt, kék vagy piros merev sípcsontvédőt.

Saját belátása szerint a versenyző védősisakot is használhat melyet a torna szervezői biztosítanak (fém és üveg nélkül). A 18 és 20 év közötti versenyzők számára kötelező a védősisak használata.

14.2.A hivatalos tornákon csak a WMMAA által hitelesített felszerelés használható. (kesztyű, sisak és sípcsontvédő). A versenyzőknek mezítláb kell küzdeniük.

14.3. A lábkörmöket és kézkörmöket rövidre kell vágni.

14.4. Tilos bármilyen testápolót, krémet vagy testolajat kenni a testre.

14.5. A térdvédőknek és egyéb külön védőfelszereléseknek bőrszínűnek vagy feketének kell lenniük és nem tartalmazhatnak fémrészeket.

**15. A RING KÖVETELMÉNYEI**

15.1. A ringnek négyzetalakúnak kell lennie és emelvényen kell elhelyezkednie. A ring belső területe a köteleken belül 36-49 négyzetméter között kell legyen.

**16. EDZŐK ÉS SEGÍTŐK**

16.1. Alapvető szabályok.

16.1.1. A versenyző a ringhez legfeljebb két segítővel jöhet.

16.1.2. A versenyző segítői a ringet körülvevő zónában tartózkodhatnak a versenyző kijelölt sarkában, a saroktól számított két méteren belül.

16.1.3. A kísérőknek és edzőknek a küzdelem során ülniük kell és csupán az egyikük joosult szóbeli kommunikációra.

16.1.4. Tilos bárkinek a ringbe lépnie a küzdelem során.

16.1.5. A versenyző kísérői nem sétálhatnak be a küzdő zónába (a köteleken belül) a küzdelem során vagy azt megelőzően.

16.1.6. A menetek közti szünetek alatt egy versenyzőnek legfeljebb két segítője tartózkodhat a küzdő zónában a ringen belül (a köteleken belül), a versenyző sarkától számított két méteren belül.

16.1.7. Tilos a ringen kopogtatni.

16.1.8. Tornák során tilos a versenyzőre vizet önteni anélkül, hogy megelőző intézkedéseket tennének a ring szárazságának megőrzése érdekében.

16.1.9. A torna kezdetétől a végéig az edzőknek és egyéb segítőknek tilos a pontozóbírókat és bírókat megjegyzésekkel, kérésekkel, utasításokkal és kommentekkel terhelni, illetve megvitatni a küzdelmek lefolyását, pontozását, bírói döntéseit és kimenetelét.

A versenyzők, edzők és szurkolók számára tilos támadó jellegű, megalázó és fenyegető megnyilvánulásokat mutatni a bírók és pontozóbírók, illetve döntéseik felé, mind nyilvánosan mind személyesen.

16.01.10. A versenyző bármely kísérő személyének jogában áll bedobnia egy törülközőt a ringbe, mellyel a küzdelem feladását jelzi. Ekkor a bírónak kötelessége leállítania a küzdelmet.

16.2. Felelősség.

16.2.1. Amennyiben bármely szurkoló aggresszivitást vagy tiszteletlenséget (beleértve sértegetést és fenyegetést) mutat szurkolótársaival, a bírókkal, pontozóbírókkal szemben, a bírónak jogában áll átmenetileg leállítania a küzdelmet, hogy a kihágásokat helyre tegyék és megelőzzék a megismétlődését, továbbá a folyamatos és jelentős kihágások esetében felmutathatja a sárga lapot annak a versenyzőnek, akinek a szurkolói elkövették a vétséget.

16.2.2. A ringben levő bírónak saját döntése alapján vagy bármely pontozóbírónak a döntése értelmében jogában áll sárga lapot felmutatnia a fenti kihágások eredményeként. Ebben az esetben a sárga lap ugyanazzal az érvénnyel bír, mint magának a versenyzőnek egy szabálytalanság következtében felmutatott sárga lap.

16.2.3. Jelentős vagy folyamatosan ismétlédő kihágások esetén, melyek nem szűnnek meg a bírói vagy pontozóbírói figyelmeztetések hatására, a bírónak vagy vezető pontozóbírónak jogában áll leállítania a küzdelmet és győztesnek kikiálltania az ellenfelét annak a versenyzőnek, akinek a szurkolói elkövették a vétséget.

16.2.4. Kiemelten súlyos kihágások esetén, melyek a bírók vagy pontozóbírók ellen irányuló fenyegetéseket jelentik, a tornaszervezők kollektív döntést hozhatnak az elkövetők tornától való eltiltásáról. A versenyzők eltiltása a pontozólapon is rögzítésre kerül.

16.2.5. Amennyiben az edző belép a ringbe engedély nélkül, a versenyzőjét diszkvalifikálják. Csupán az orvos van felhatalmazva arra, hogy a bíró engedélye nélkül belépjen a ringbe.

**17. SÚLYMÉRÉSI FOLYAMAT ÉS ORVOSI TÁMOGATÁS**

17.1. A versenyzők engedélyt kapnak orvosi vizsgálatra és súlymérésre a ’Credentials Committee’ döntése alapján a szükséges dokumentumok jelenlétében, melyeket egy sportkórház bocsátott ki és szerepel rajta a kórház pecsétje és az orvos aláírása. A szükséges dokumentumoknak mindenképp tartalmazniuk kell az AIDS, HIV, Hepatitis B és C tesztek eredményét.

17.2. A súlymérési folyamat és orvosi vizsgálat a súlymérési szabályzattal összhangban történik meg, szigorúan betartva a szervezők által kijelölt időpontot.

17.3. Az orvosi vizsgálat/súlymérési folyamat során felmerülő bármilyen szabálytalanság felfedezése vagy a súlymérés során kimutatott túlzott testsúly következtében a versenyzőt diszkvalifikálják vagy kicserélik egy helyettesítő versenyzőre ugyanabban a súlykategóriában, aki szintén rajta van az orvosi vizsgálatra jelentkezők listáján. Amennyiben nem történik helyettesítés, vereségként lesz elkönyvelve ebben a súlykategóriában.

**18. FELLEBEZÉSEK FIGYELEMBE VÉTELE**

18.1. A fellebezések kezelésére létrehozott bizottság feladata a vitatható szituációk kezelése, melyek a torna során felmerülnek.

18.1.1. Minden vitatható esetet magába foglal, mely lehet:

a) a versenyzők esélyegyenlőségének és azonos körülmények biztosításának elmulasztása a torna során;

b) a pontozóbírói testület kétségbevonható tevékenykedése

c) egy adott pontozóbíró kétségbevonható tevékenykedése

d) a ringben elhelyezkedő bíró kétségbevonható tevékenykedése

18.2. A fellebezések írásban készülnek és tartalmazzák a versenyző vagy képviselőjének aláírását. Mindennemű reklamáció a bíró tevékenységét illetően és fellebezés a döntések ellen írásban kerül rögzítésre és át kell adni a vezető pontozóbírónak a vitatott küzdelem befejezését követő 30 percen belül. A torna vezető pontozóbírójának a fellebezés kézhez vételét követő 15 percen belül döntést kell hoznia. A fellebezés elbírálása értelmében adott esetben a küzdelem kimenetelén módosíthatnak.

18.3. A fellebezésnek konkrét és megalapozott panaszt kell tartalmaznia. Tartalmaznia kell továbbá az érintettek teljes nevét, azt, hogy mely döntés vezetett a fellebezéshez és a küzdelem résztvevőinek teljes nevét.

18.4. Bár minden fellebezési kérelmet megvizsgálnak, adott esetben a bizottságnak jogában áll helyt adni a fellebezésnek és az előzetes döntést felülírnia, amennyiben azok megalapozottak. A főbb pontok tartalmazhatják a küzdelem pontozási szabályainak megsértését, a pontozóbírók elfogultságát valamely versenyzővel szemben.

18.5. Bármely fellebezés beadását elfogadják és megvitatják, de csak a fenti pontoknak eleget tevő esetekben lehetséges a fellebezésnek helyt adni.

**19. A RÉSZTVEVŐK ÉS NÉZŐK BIZTONSÁGA**

19.1. A sportesemények olyan létesítményekben kerülnek megrendezésre, melyek eleget tesznek a rendező ország régiójában releváns szabályzatának és elvárásainak a közbiztonságot, illetve résztvevők és nézők biztonságát tekintve.

19.2. A szervezőknek biztosítaniuk kell a helyszínen a torna egésze alatt 2 mentőautót (újraélesztő készülékkel).

19.3. Amennyiben egy versenyzőt kiütnek a küzdelem során, nem engedélyezett újabb tornán részt vennie 3 hónapig.

19.4. Amennyiben egy versenyzőt hat hónap leforgása alatt kétszer kiütöttek küzdelem során, hat hónapig nem vehet részt újabb tornán a második kiütéstől számítva.

19.5. Amennyiben egy versenyzőt egy év leforgása alatt háromszor kiütöttek küzdelem során, egy évig nem vehet részt újabb tornán a harmadik kiütéstől számítva.

19.6. A torna orvosának kötelessége a kiütésről tájékozatnia a kiütött versenyző lakóhelyéhez közeli betegellátói intézményét és bejegyezni a versenyző egészségügyi dokumentumába.

19.7. Amennyiben egy versenyző letöltötte felépülési időszakát egy kiütés után, engedélyt kaphat sportorvosától a további küzdelmekre.

Amennyiben lehetséges, részt kell vennie egy speciális vizsgálaton, ECG-n és ha szükséges, CT-vizsgálaton. A vizsgálat eredményeit és a versenyengedélyt rögzíteni kell a versenyző egészségügyi papírjain.

19.8. A fent említett összes kikötés és szabály vonatkozik az edzés során elszenvedett kiütésekre is. Ebben az esetben a versenyző edzője felelős a követelmények betartásáért. Bármelyik esetben a versenyző a kiütést követő három hónap leteltével térhet vissza a speciális edzésekre.

19.9. A szervezőknek biztosítani kell a kötelezően jelenlévő ’Doping Control

Committee’ munkájának lefolyását. A tornák győztesei doppingvizsgálaton kell részt vegyenek. A Bizottság véletlenszerű ellenőrzéseket hajt végre minden súlycsoporton belül. Azok a versenyzők akik nem hajlandóak részt venni a vizsgálaton, kizárásra kerülnek a tornáról. Azok a versenyzők akiknél pozitív eredményt mutat ki a doppingvizsgálat,1-2 éves eltiltásra kerülnek.

**20. A GYŐZTESEK JUTALMAZÁSA**

20.1. A torna győztesei a Versenyszabályzatnak megfelelően kerülnek jutalmazásra.